Document ID: 31994R0314

ΚΑΝΟΝΙΣΜΟΣ (ΕΚ) αριθ. 314/94 ΤΟΥ ΣΥΜΒΟΥΛΙΟΥ της 7ης Φεβρουαρίου 1994 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων, και οροφών για ορισμένα γεωργικά και βιομηχανικά προϊόντα, καταγωγής Ρουμανίας και Βουλγαρίας (1994)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι οι ευρωπαϊκές συμφωνίες μεταξύ της Ευρωπαϊκής Κοινότητας, και της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας αφενός και της Ρουμανίας και της Βουλγαρίας αφετέρου υπεγράφησαν αντίστοιχα την 1η Φεβρουαρίου 1993 και την 8η Μαρτίου 1993- ότι εν αναμονή ενάρξεως ισχύος αυτών των συμφωνιών, η Κοινότητα έχει συνάψει με τις εν λόγω χώρες ενδιάμεσες συμφωνίες για τις εμπορικές συναλλαγές και τα συνοδευτικά μέτρα (1) (2) που επίσης υπεγράφησαν την 1η Φεβρουαρίου και την 8η Μαρτίου 1993 και τέθηκαν σε εφαρμογή την 1η Μαΐου 1993 για τη Ρουμανία και στις 31 Δεκεμβρίου 1993 για τη Βουλγαρία-
ότι τα άρθρα 4 και 15 των ενδιάμεσων συμφωνιών προβλέπουν πως ορισμένα προϊόντα καταγωγής των εν λόγω χωρών μπορούν, κατά την εισαγωγή τους στην Κοινότητα, να τυγχάνουν στο πλαίσιο δασμολογικών ποσοστώσεων ή οροφών μειωμένων ή μηδενικών δασμών- ότι, κατ' εφαρμογή των διατάξεων που προσαρτώνται στις εν λόγω συμφωνίες, οι ποσότητες των δασμολογικών ποσοστώσεων και οροφών που χορηγούνται κατά την υπογραφή των ευρωπαϊκών συμφωνιών πρέπει να αυξηθούν, από την ημερομηνία ενάρξεως ισχύος των ενδιάμεσων συμφωνιών, κατά συγκεκριμένο ποσοστό ανάλογα με τη χώρα και την κατηγορία προϊόντων-
ότι οι ενδιάμεσες συμφωνίες έχουν τροποποιηθεί με τα συμπληρωματικά πρωτόκολλα που έχουν μονογραφεί με τις χώρες αυτές με σκοπό τη βελτίωση της πρόσβασης των προϊόντων των χωρών αυτών στην κοινοτική αγορά και ειδικότερα των προϊόντων που αναφέρονται στα παραρτήματα ΙΙΙ, ΧΙΙβ (Ρουμανία) και ΧΙΙΙβ (Βουλγαρία) των υπόψη ενδιάμεσων συμφωνιών- ότι, πρέπει κατά συνέπεια, αφενός να αυξηθούν από την 1η Ιουλίου 1994 οι ποσότητες των ποσοστώσεων και των δασμολογικών οροφών για τα βιομηχανικά προϊόντα που αναφέρονται στο παράρτημα Ι του παρόντος κανονισμού κατά ποσοστό 10 % των ποσοτήτων βάσης των προβλεπομένων στις ενδιάμεσες συμφωνίες (παραρτήματα ΙΙΙ) και αφετέρου να προβλεφθεί η εφαρμογή από την 1η Ιανουαρίου μέχρι τις 30 Ιουνίου 1994 δασμολογικών ποσοστώσεων για τα γεωργικά προϊόντα που αναφέρονται στο παράρτημα ΙΙ του παρόντος κανονισμού, με ποσότητες προσαρμοζόμενες κατά χρονική αναλογία στο βαθμό που, από την 1η Ιουλίου 1994 είναι σκόπιμο να επισπευσθεί κατά ένα εξάμηνο η χορήγηση παραχωρήσεων του τρίτου έτους εφαρμογής των ενδιάμεσων συμφωνιών- από την 1η Ιουλίου 1994, οι ποσότητες των εν λόγω ποσοστώσεων και δασμολογικών οροφών αυξάνονται κατά 10 % επί των προβλεπομένων στις ενδιάμεσες συμφωνίες ποσοτήτων βάσης-
ότι για λόγους σαφήνειας, φαίνεται σκόπιμο να ταξινομηθούν τα προϊόντα που τυγχάνουν οροφών και δασμολογικών ποσοστώσεων στα παραρτήματα Ι και ΙΙ του παρόντος κανονισμού, ανάλογα με το αν είναι βιομηχανικά ή γεωργικά, διευκρινίζοντας για κάθε προϊόν το ύψος των ποσοστώσεων ή των οροφών καθώς και των εφαρμοζόμενων δασμολογικών συντελεστών-
ότι, σε εκτέλεση των διεθνών της υποχρεώσεων, εναπόκειται στην Κοινότητα να αποφασίσει το άνοιγμα κοινοτικών ποσοστώσεων για προϊόντα των παραρτημάτων Ι και ΙΙ του παρόντος κανονισμού- ότι πρέπει ιδίως να εξασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των προβλεπομένων για τις ποσοστώσεις αυτές συντελεστών, σε όλες τις εισαγωγές εν λόγω προϊόντων σε όλα τα κράτη μέλη και μέχρι την εξάντλησή τους- ότι τίποτα δεν θίγει όμως το δικαίωμα των κρατών μελών να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές, προκειμένου να εξασφασλιστεί η αποτελεσματικότητα της κοινής διαχείρισης αυτών- ότι, εντούτοις, αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, μεταξύ άλλων, να μπορεί να παρακολουθεί το βαθμό εξάντλησης των ποσοστώσεων και να πληροφορεί σχετικά τα κράτη μέλη-
ότι, για τα προϊόντα που αναφέρονται στο παράρτημα Ι του παρόντος κανονισμού και υπόκεινται σε κοινοτικές δασμολογικές οροφές, μπορεί να πραγματοποιείται κοινοτική επιτήρηση μέσω διαχείρισης βασιζόμενης στον καταλογισμό, σε κοιντική κλίμακα, των εισαγωγών των εν λόγω προϊόντων στις οροφές καθώς τα προϊόντα αυτά προσκομίζονται στο τελωνείο υπό την κάλυψη διασαφήσεων για θέση σε ελεύθερη κυκλοφορία-
ότι αυτός ο τρόπος διαχείρισης απαιτεί στενή και ιδιαίτερη ταχεία συνεργασία μεταξύ των κρατών μελών και της Επιτροπής, η οποία πρέπει, μεταξύ άλλων να είναι σε θέση να παρακολουθεί το ρυθμό καταλογισμού στις οροφές και να ενημερώνει τα κράτη μέλη- ότι η συνεργασία πρέπει να είναι σε θέση να είναι στενή δεδομένου ότι, υπό ορισμένες προϋποθέσεις είναι δυνατόν να χρειασθεί να λάβει η Επιτροπή μέτρα επανεισαγωγής των τελωνειακών δασμών όταν κάποια οροφή καλύπτεται-
ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετικά με τη διαχείριση αυτών των δασμολογικών μέτρων μπορεί να πραγματοποιείται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου έως τις 31 Δεκεμβρίου 1994, τα εμπορεύματα καταγωγής Ρουμανίας και από τις 31 Δεκεμβρίου 1993 έως τις 31 Δεκεμβρίου 1994 τα εμπορεύματα καταγωγής Βουλγαρίας που αναφέρονται στο παράρτημα Ι του παρόντος κανονισμού υπόκεινται σε κοινοτικές δασμολογικές ποσοστώσεις ή οροφές βάσει του εν λόγω παραρτήματος.
2. Από την 1η Ιανουαρίου μέχρι τις 30 Ιουνίου 1994, για τη Ρουμανία, και από τις 31 Δεκεμβρίου 1993 έως τις 30 Ιανουαρίου 1994 για τη Βουλγαρία, τα εμπορεύματα τα αναφερόμενα στο παράρτημα ΙΙ του παρόντος κανονισμού υπόκεινται σε δασμολογικές ποσοστώσεις βάσει του εν λόγω παραρτήματος.
Άρθρο 2
1. Τις δασμολογικές ποσοστώσεις του άρθρου 1 διαχειρίζεται η Επιτροπή, η οποία μπορεί να λαμβάνει όλα τα απαραίτητα διοικητικά μέτρα αποτελεσματικής διαχείρισης αυτών.
2. Αν κάποιος εισαγωγέας υποβάλει σε ένα κράτος μέλος μια διασάφηση θέσης σε ελεύθερη κυκλοφορία που περιλαμβάνει αίτηση για υπαγωγή στο καθεστώς προτιμησιακής μεταχείρισης ενός προϊόντος που αναφέρεται στον παρόντα κανονισμό, και αν αυτή η διασάφηση γίνει αποδεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί ποσότητα που αντιστοιχεί στις ανάγκες αυτές από τη συγκεκριμένη ποσόστωση.
Οι αιτήσεις ανάληψης με ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται προς την Επιτροπή χωρίς καθυστέρηση.
Οι αναλήψεις εγκρίνονται από την Επιτροπή σε συνάρτηση με την ημερομηνία αποδοχής των διασαφήσεων για θέση σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους στο μέτρο που το διαθέσιμο υπόλοιπο το επιτρέπει.
3. Αν το κράτος μέλος δεν χρησιμοποιήσει τις ποσότητες που ανέλαβε, τις επαναμεταβιβάζει όσο το δυνατόν συντομότερα στην αντίστοιχη ποσόστωση.
4. Αν οι αιτούμενες ποσότητες υπερβαίνουν το διαθέσιμο υπόλοιπο της ποσόστωσης, η χορήγηση πραγματοποιείται pro rata των αιτήσεων. Τα κράτη μέλη ενημερώνονται από την Επιτροπή σχετικά με τις πραγματοποιούμενες αναλήψεις.
Άρθρο 3
1. Ο καταλογισμός στις οροφές πραγματοποιείται με το ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.
Κάποιο εμπόρευμα μπορεί να καταλογίζεται στην οροφή μόνον αν το πιστοποιητικό κυκλοφορίας των εμπορευμάτων προσκομίζεται πριν από την ημερομηνία επαναφοράς των τελωνειακών δασμών.
2. Ο βαθμός εξάντλησης των οροφών διαπιστώνεται στο επίπεδο της Κοινότητας με βάση τις εισαγωγές που καταλογίζονται σύμφωνα με την παράγραφο 1.
Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, την κατάσταση των καταλογισμών που πραγματοποιήθηκαν κατά τον προηγούμενο μήνα.
3. Μόλις καλυφθούν οι οροφές, η Επιτροπή μπορεί να επαναφέρει, με κανονισμό, ως το τέλος του ημερολογιακού έτους, την είσπραξη των τελωνειακών δασμών έναντι των εν λόγω τρίτων χωρών.
Εάν κάποιο κράτος μέλος ζητήσει τη θέσπιση ενός τέτοιου κανονισμού, η Επιτροπή εξετάζει την αίτηση αυτή εντός των πέντε ημερών που ακολουθούν και ενημερώνει το αιτούν κράτος μέλος για τη συνέχεια που κρίνει ότι πρέπει να δοθεί στην εν λόγω αίτηση, υπό το πρίσμα ιδίως των ανακοινώσεων που προβλέπει η παράγραφος 2.
Άρθρο 4
Εφαρμόζεται το πρωτόκολλο σχετικά με τον καθορισμό της έννοιας "καταγόμενα προϊόντα" ή "προϊόντα καταγωγής" και με τις μεθόδους διοικητικής συνεργασίας, που προσαρτάται στις ενδιάμεσες συμφωνίες μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα εφενός και της Ρουμανίας και της Βουλγαρίας αφετέρου.
Άρθρο 5
Η Επιτροπή λαμβάνει όλα τα απαραίτητα μέτρα για την εφαρμογή του παρόντος κανονισμού σε στενή συνεργασία με τα κράτη μέλη.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 31 Δεκεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 1994.

Labels: 18
3
1
6